An paglangkaw kan dagat pwedeng makaapektar na marhay sa mga populasyon nin tawo sa mga rehiyon sa baybayon asin isla.[2] An lakop na pagbaha sa baybayon linalaoman mantang sustenido an nagkapirang grado nin pag-init sa laog kan milenyo.[3] An dugang pang epekto iyo an mas haralangkaw na pagbaha sa baybayon pag may bagyo asin mas peligrosong tsunami, paglipat kan mga populasyon, pagkawara asin pagkaraot sa agrikultural na daga asin danyos sa mga syudad.[4][5][6] An natural na mga kamugtakan arog nin mga sistema nin ekolohiya sa dagat apektado man, na may mga sira, gamgam asin tinanom na nawawaran nin mga parte kan saindang istaran.[7]